
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                          Općinski načelnik



KLASA:	406-12/25-01/02
URBROJ:	2117-03-25-1
Babino Polje, 	22.10.2025.

[bookmark: _Hlk118364315]Temeljem članka 53. stavak 1. točka 4., 5. i 30. Statuta Općine Mljet („Službeni glasnik Općine Mljet“ broj 2/21 i 5/21-ispr.), a u skladu s odredbama Zakona o računovodstvu („Narodne novine“ broj 78/15, 134/15, 120/16, 116/18, 42/20, 47/20-ispr., 114/22, 82/23 i 85/24) i odredbama Pravilnika o proračunskom računovodstvu i Računskom planu („Narodne novine“ broj: 124/14, 115/15, 87/16, 3/18, 126/19, 108/20 i 158/23) i odredbama Zakona o sustavu unutarnjih financijskih kontrola („Narodne novine“ broj: 141/06), Općinski načelnik Općine Mljet dana 22. listopada 2025. godine donosi slijedeće

O D L U K U
o godišnjem popisu imovine Općine Mljet, uključujući i imovinu Javne vatrogasne postrojbe Mljet, na dan 31. prosinca 2025. godine 
i
R J E Š E NJ E
o imenovanju Povjerenstva za godišnji popis
(253/2025-PAO)

I.
	Provesti godišnji popis imovine Općine Mljet, uključujući i imovinu Javne vatrogasne postrojbe Mljet, na dan 31. prosinca 2025. godine, i to: nekretnina, pokretnina, potraživanja, obaveza i novca.

II.
	Imenuje se Komisija za godišnji popis u sastavu:
1. Antonia Nusskern Lazo, predsjednica;
Tomislav Benković, zamjenik predsjednika;
2. Pero Bašica, član;
Željko Matana, zamjenik člana;
3. Josipa Bušurelo, član;
Niko Kralj, zamjenik člana.

III.
	Obaveze, ovlaštenja, prava i odgovornosti, odnosno zadaci i nadležnost Komisije za godišnji popis definirani su odredbama važećih zakonskih i podzakonskih propisa, odredbama važećih općih akata Općine Mljet i Javne vatrogasne postrojbe Mljet u ovoj oblasti i ovom Odlukom, odnosno Rješenjem.
	Komisiji je u radu dužan logističku potporu pružiti djelatnik kojemu su računovodstveno-knjigovodstveni i prateći poslovi općim aktom stavljeni u nadležnost, prvenstveno viši referent za knjigovodstveno-računovodstvene poslove.

IV.
	Kod obavljanja godišnjeg popisa, kao i kod izrade izvješća o popisu, Komisija za godišnji popis i nadležni djelatnik iz točke III. stavak 2. ove Odluke naročito su dužni postupiti po dosadašnjim nalozima i preporukama dobivenim od Državnog ureda za reviziju, te odredbama propisa i općih akata iz oblasti fiskalne odgovornosti i oblasti unutarnjih financijskih kontrola.


V.
	S godišnjim popisom ima se započeti odmah po stupanju ove Odluke, odnosno Rješenja na snagu i završiti ga zaključno sa 31. prosinca 2025. godine.

VI.
	Komisija za godišnji popis dužna je propisano izvješće o izvršenom popisu s prijedlozima konkretnih odluka vezanih uz utvrđeno stanje, izraditi i predati Općinskom načelniku, odnosno Zapovjedniku Javne vatrogasne postrojbe Mljet najkasnije do 31. siječnja 2026. godine.

VII.
	Ova Odluka, odnosno Rješenje stupa na snagu danom donošenja, a objavit će se u Službenom glasniku Općine Mljet.



	DOSTAVITI:						Općinski načelnik:
1. Članovi Komisije, 6x
2. JVP Mljet						Đivo Market, dipl. ing.
3. Računovodstvo
4. Službeni glasnik
5. Registar akata
6. Pismohrana

